Document ID: 32006D0140

KOMISSION PÄÄTÖS,
tehty 15 päivänä helmikuuta 2006,
yhteisön erityisestä rahoitusosuudesta Kyproksen esittämää vuohien TSE-resistenttejä PrP-geenejä koskevaa tutkimusta varten vuodeksi 2006
(tiedoksiannettu numerolla K(2006) 408)
(Ainoastaan kreikankielinen teksti on todistusvoimainen)
(2006/140/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tietyistä eläinlääkintäalan kustannuksista 26 päivänä kesäkuuta 1990 tehdyn neuvoston päätöksen 90/424/ETY (1) ja erityisesti sen 20 artiklan,
sekä katsoo seuraavaa:
(1)
Eläinten terveyden ja kuluttajansuojan kannalta on erittäin tärkeää hävittää pienmärehtijöissä esiintyvät tarttuvat spongiformiset enkefalopatiat (TSE), myös nautojen spongiforminen enkefalopatia (BSE), jota pidetään ihmisillä esiintyvän fataalin variantin, Creutzfeld Jacob -taudin, aiheuttajana.
(2)
Suosimalla lampaiden valinnassa resistenttejä prioniproteiinigeenejä (PrP) edistetään merkittävästi TSE:iden hävittämistä koskevaan tavoitteeseen pääsyä. Sen vuoksi komission päätöksessä 2003/100/EY (2) on vahvistettu vähimmäisvaatimukset jalostusohjelmien perustamiseksi tavoitteena saada lampaissa aikaan resistenssi TSE:itä vastaan. Saatavilla on kuitenkin hyvin vähän tietoa TSE-resistenteistä PrP-geeneistä vuohissa.
(3)
TSE-resistenttien genotyyppien tarkistaminen vuohissa on välttämätöntä, jotta eläinlääkintäalalla voidaan laatia yhteisön lainsäädäntöä erityisesti TSE:iden valvonnasta ja mahdollisesta hävittämisestä.
(4)
Vuonna 2005 Kyproksen viranomaiset esittivät yhteisön rahoitustuen saamiseksi kaksivuotisen tutkimuksen, joka koskee TSE-resistenttejä vuohen genotyyppejä. Tutkimuksen tavoitteena on tarkastella edelleen Kyproksen vuohien PgP-geeniä, jotta voidaan vahvistaa tulokset aiemmista alustavista tutkimuksista, joissa löydettiin erityisiä TSE-resistenssiin viittaavia PrP-polymorfismeja, sekä arvioida tiedot vuohien TSE-resistenttien PrP-geenien perusesiintyvyyden määrittämistä varten. TSE:n esiintyvyys vuohissa on hyvin korkea Kyproksessa, joten Kypros on sopiva jäsenvaltio toteuttamaan tällaisen pilottihankkeen. Tutkimus on tarkoitus käynnistää 1 päivänä tammikuuta 2006.
(5)
Tutkimuksen suorittavat Kyproksen maatalous-, luonnonvara- ja ympäristöministeriön eläinlääkintäviranomaiset. Yhteisön TSE-vertailulaboratorio vastaa tutkimuksen tieteellisestä valvonnasta.
(6)
Yhteisön sääntöjen mukaisesti toteutettavat eläinlääkintäalaa ja kasvien terveyttä koskevat toimenpiteet rahoitetaan neuvoston asetuksen (EY) N:o 1258/1999 (3) 3 artiklan 2 kohdan nojalla Euroopan maatalouden ohjaus- ja tukirahaston tukiosastosta. Varainhoidon valvontaa varten sovelletaan asetuksen (EY) N:o 1258/1999 8 ja 9 artiklaa.
(7)
Yhteisön rahoitusta voidaan myöntää, jos esitetyt toimet toteutetaan tosiasiallisesti ja edellyttäen, että viranomaiset toimittavat kaikki tarpeelliset tiedot asetettuihin määräaikoihin mennessä. Budjettisyistä yhteisön tuesta päätetään vuosittain.
(8)
On tarpeen selventää, mitä vaihtokurssia on käytettävä maatalouden euromääräisestä valuuttajärjestelmästä 15 päivänä joulukuuta 1998 annetun neuvoston asetuksen (EY) N:o 2799/98 (4) 1 artiklan d alakohdan mukaisesti kansallisena valuuttana toimitettuihin maksupyyntöihin.
(9)
Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
1. Hyväksytään Kyproksen esittämä TSE-resistenttejä PrP-geenejä koskeva tutkimusohjelma 12 kuukauden ajanjaksoksi, joka alkaa 1 päivänä tammikuuta 2006.
2. Yhteisön rahoitustuki 1 kohdassa tarkoitetulle ohjelmalle kattaa Kyprokselle laboratoriokokeista aiheutuneet kustannukset (ilman alv:a) 100 prosenttiin asti liitteessä olevan 1 luvun säännösten mukaisesti. Tukea voidaan myöntää yhteensä enintään 47 500 euroa.
2 artikla
1. Edellä 1 artiklan 2 kohdassa tarkoitettu taloudellinen tuki myönnetään Kyprokselle sillä edellytyksellä, että ohjelman täytäntöönpano vastaa yhteisön lainsäädännön asiaa koskevia säännöksiä, myös kilpailusääntöjä ja julkisia hankintoja koskevia sääntöjä, ja että seuraavat a-e alakohdan vaatimukset täyttyvät:
a)
ohjelman toteuttamista koskevat lait, asetukset ja hallinnolliset määräykset on saatettava voimaan 1 päivään tammikuuta 2006 mennessä;
b)
tutkimuksen taloudellista ja teknistä toteutusta koskeva väliarvio, joka kattaa ohjelman kahdeksan ensimmäistä kuukautta, on toimitettava viimeistään kahden kuukauden kuluttua raportointikauden päättymisestä. Raportti on laadittava liitteessä olevassa 2 luvussa annetun mallin mukaisesti;
c)
loppuraportti ohjelman yleisestä toteutuksesta ja tuloksista koko siltä ajanjaksolta, jolle yhteisön rahoitustukea myönnettiin, on toimitettava 31 päivään maaliskuuta 2007 mennessä. Raporttiin on sisällytettävä vuoden 2006 kattava tekninen arvio ja rahoitusarvio liitteessä olevassa 2 luvussa annetun mallin mukaisesti, ja raportin mukana on toimitettava tositteet aiheutuneista kuluista;
d)
raporteissa on annettava kattavaa ja merkityksellistä teknistä ja tieteellistä tietoa, joka vastaa yhteisön tuen tarkoitusta;
e)
ohjelma on toteutettava tosiasiallisesti.
2. Jos 1 kohdan c alakohdan määräaikaa ei noudateta, yhteisön rahoitusosuudesta vähennetään 1 päivänä toukokuuta 25 prosenttia, 1 päivänä kesäkuuta 50 prosenttia, 1 päivänä heinäkuuta 75 prosenttia ja 1 päivänä syyskuuta 2007 100 prosenttia.
3 artikla
Kuukauden n aikana kansallisena valuuttana toimitettujen korvauspyyntöjen osalta vaihtokurssina käytetään kuukauden n+1 kymmenennen päivän vaihtokurssia tai sitä edeltävän ensimmäisen noteeratun päivän vaihtokurssia.
4 artikla
Tätä päätöstä sovelletaan 1 päivästä tammikuuta 2006.
5 artikla
Tämä päätös on osoitettu Kyproksen tasavallalle.
Tehty Brysselissä 15 päivänä helmikuuta 2006.

Labels: 5
0
6
18
15